
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4717 (1) 


Σύσταση θέσεων στον κλάδο ΑΡ Διοικητικό (προσωρινό) της Βουλής. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις των άρθρων 1, 149, 150, 154 και «Δεύτερου» του 
Μέρους Δεύτερου του Κανονισμού της Βουλής (μέρος β’ - προσωπικό, 
ΦΕΚ 146/Α-/80), 

2. Τις διατάξεις του Ν.Δ. 76/74, σε συνδυασμό με του άρθρου 12 
του Ν. 1232/82, 

3. Την απόφασή μας 3577/2751/7.7.92 (ΦΕΚ 135/Γ’/ 
16.7.92), με την οποία επαναφέρθηκε στην ενεργό Υπηρεσία η Γεωρ¬ 
γία Χαρίτου - Φλούδα, με 7ο βαθμό σε κενή ομοιόβαθμη θέση του κλά¬ 
δου ΜΕ1 Διοικητικού, του νρόνου της εκτός υπηρεσίας παραμονής της 


λογιζομένου ως χρόνου πραγματικής υπηρεσίας για όλες τις συνέπειες 
πλην του δικαιώματος απόληψης αναδρομικώς των αποδοχών της, 

4. Τη σύμφωνη γνώμη του Υπηρεσιακού Συμβουλίου για τους υπαλ¬ 
λήλου της Βουλής, όπως διατυπώνεται στο 6/1992 πρακτικό του, 
αποφασίζουμε: 

Α. Συνιστούμε στον κλάδο ΑΡ Διοικητικό (προσωρινό) της Βουλής 
μία (1) προσωρινή θέση με 9ο-6ο βαθμούς και μία (1) υπεράριθμη προ¬ 
σωρινή με 5ο-4ο βαθμούς, που καταργούνται αμέσως μόλις αποχωρεί 
από τις θέσεις αυτές, με οποιοδήποτε τρόπο, η τακτική υπάλληλος της 
Βουλής, που επαναφέρθηκε στην Υπηρεσία, σύμφωνα με τις διατάξεις 
του Ν.Δ. 76/74 και του Ν. 1232/82, επιτρέποντος του Κανονισμού. 

Παραγγέλλουμε τη δημοσίευση στην Εφημερίδα της Κυβερνή- 
σεως. 

Αθήνα, 18 Σεπτεμβρίου 1992 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ ΤΣΑΛΔΑΡΗΣ 
-♦- 

Αριθ. Φ. 16870/9583/92 κ.α. (2) 

Πολιτογραφήσεις αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. Φ.16870/9583/92/14.9.1992 απόφαση του 
Υπουργού Εσωτερικών έγινε δεκτή η από 21.11.1991 αίτηση πολιτο¬ 
γράφησης της ομογενούς αλλοδαπής Κλέλειας ΑΓΓΕΛΙΔΟΥ του Γε¬ 
ωργίου, για απόκτηση της Ελληνικής Ιθαγένειας. 

Με την αριθ. Φ.2570/14250/92 όμοια με την ίδια παραπάνω χρο¬ 
νολογία έγινε δεκτή η από 24.3.1987 αίτηση πολιτογράφησης της 
ομογενούς αλλοδαπής ΦΙΛΙΠΠΙΔΟΥ Δήμητρας συζ. Αλεξάνδρου, για 
απόκτηση της Ελληνικής ιθαγένειας. 

Με την αριθ. Φ. 5205/11768/92 όμοια με την ίδια παραπάνω χρο¬ 
νολογία έγινε δεκτή η από 29.3.1991 αίτηση πολιτογράφησης του 
ομογενούς αλλοδαπού Ευστάθιου ΚΟΪΖΗ του Αντωνίου, για απόκτηση 
της Ελληνικής ιθαγένειας. 

Με την αριθ. Φ.25066/12828/92 όμοια με την ίδια παραπάνω 
χρονολογία έγινε δεκτή η από 27.4.1990 αίτηση πολιτογράφησης της 
ομογενούς αλλοδαπής ΦΙΛΙ ΑΚΟΥ Μαρίας του Γεωργίου, για από¬ 
κτηση της Ελληνικής ιθαγένειας. 

Με την αριθ. Φ. 11702/12821/92 όμοια με την ίδια παραπάνω 
χρονολογία έγινε δεκτή η από 7.8.1991 αίτηση πολιτογράφησης του 
ομογενούς αλλοδαπού ΧΑΤΖΗΕΥΑΓΓΕΛΟΥ Αντωνίου του Ανδρέα, 
για απόκτηση της ελληνικής ιθαγένειας. 

Με την αριθ. Φ. 22248/14416/92 όμοια με την ίδια παραπάνω 
χρονολογία έγινε δεκτή η από 18.2.1992 αίτηση πολιτογράφησης της 
αλλογενούς αλλοδαπής ΜΑΚΑΡΘΟΥΡ Λουίζας - Κυριακής του Άρ- 
τση, για απόκτηση της Ελληνικής ιθαγένειας. 

Με την αριθ. Φ. 13378/2344/92 όμοια με την ίδια παραπανω χρο¬ 
νολογία έγινε δεκτή η από 3.12.1990 αίτηση πολιτογράφησης του 
ομογενούς αλλοδαπού ΚΩΝΣΤΑΝΤΙΝΟΥ Κώστα του Χαράλαμπου, 
για απόκτηση της Ελληνικής ιθαγένειας. 

Με την αριθ. Φ.24026/10090/92 όμοια με την ίδια παραπάνω 

χρονολογία έγινε δεκτή η από 26.10.1989 αίτηση πολιτογράφησης 
της αλλογενούς αλλοδαπής Μιρέιγ - Ζαν - Μαρί ΜΑΓΚΝΕ, συζ. ΜΗ- 
ΤΡΟΒΓΕΝΗ Ιωάννη, για απόκτηση της Ελληνικής Ιθαγένειας. 

Αθήνα, 14 Σεπτεμβρίου 1992 
Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 

- ♦- 

Αριθ. 61083/Β 736 (3) 

Ανασυγκρότηση Επιτροπής Κεφαλαιαγοράς. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

’ Εχοντας υπόψη: 

1. Τις διατάξεις του Ν. 1558/85 «περί Κυβερνήσεως και Κυβερνη¬ 
τικών Οργάνων». 

2. Τις διατάξεις του άρθρου 12 του ΑΝ 148/67 «περί μέτρων προς 
ενίσχυσιν της κεφαλαιαγοράς και άλλων διατάξεων», όπως αντικατα- 
στάθηκε με τις διατάξεις του άρθρου 35 του Ν. 1806/88 περί «Τροπο- 
ποιήσεως της νομοθεσίας για τα Χρηματιστήρια Αξιών και άλλες διατά¬ 
ξεις». - 

3. Το με αριθ. πρωτ. 57651/Β 672 από 17.8.1992 τηλετυπικό 
σήμα Δ/νσης Νομισματικών και Πιστωτικών Υποθέσεων προς τους 
διαφόρους φορείς - μέλη της Επιτροπής Κεφαλαιαγοράς. 

4. Το με αριθ. πρωτ. 3700/31.7.89 έγγραφο του Οικονομικού Επι¬ 
μελητηρίου Ελλάδος. 

5. Το με αριθ. πρωτ. 3632/20.8.92 έγγραφο του Συνδέσμου Ελλη¬ 
νικών Βιομηχανιών. 

6. Το με αριθ. πρωτ. 4802/24.8.92 έγγραφο του Χρηματιστηρίου 
Αθηνών. 

7. Το με αριθ. πρωτ. 775/20.8.92 έγγραφο της Τράπεζας της Ελ¬ 
λάδος. 

8. Τα με αριθ. πρωτ. 1284/1.9.92 και 1240/26.8.92 έγγραφα 
της Ένωσης Ελληνικών Τραπεζών. 

9. Το με αριθ. πρωτ. 9368/24.8.92 έγγραφο του Εμπορικού και 
Βιοτεχνικού Επιμελητηρίου Θεσσαλονίκης. 

10. Το με αριθ. πρωτ. Κ2/6705/24.8.92 έγγραφο του Υπουργείου 
Εμπορίου. 

11. Το με αριθ. πρωτ. 26057/28.8.92 έγγραφο του Εμπορικού και 
Βιομηχανικού Επιμελητηρίου Αθηνών. 

12. Την αριθ. Υ.1687/91 κοινή απόφαση του Πρωθυπουργού και 
του Υπουργού Εθνικής Οικονομίας, για τη μεταβίβαση αρμοδιοτήτων, 
αποφασίζει: 

Συγκροτεί στο Υπουργείο Εθνικής Οικονομίας την Επιτροπή Κεφα¬ 
λαιαγοράς με την ακόλουθη σύνθεση και με τριετή θητεία. 

Α. Ως μέλη ορίζει τους: 

1. Παναγιωτόπουλο Παναγιώτη, Διευθυντή ΥΠΕΘΟ με αναπλη¬ 
ρωτή τον Νικολάτο Γεράσιμο, μόνιμο υπάλληλο ΥΠΕΘΟ με βαθμό Α', 
του κλάδου Π.Ε. Οικονομικού. 

2. Μητρόπουλο Ιωάννη, υπάλληλο με βαθμό Α' του κλάδου Π.Ε. 
Φοροτεχνικών, του Υπουργείου Οικονομικών με αναπληρωτή τον Πα¬ 
ντελή Κοντό, υπάλληλο με βαθμό Διευθυντού του ίδιου κλάδου. 

3. Χρονόπουλο Αθανάσιο, Διευθυντή του Υπουργείου Εμπορίου, με 
αναπληρωτή του τον Μιχελάκη Ηλία, τμηματάρχη του ίδιου Υπουρ¬ 
γείου. 

4. Βαχαβιόλο Ιάκωβο, Διευθυντή της Τράπεζας της Ελλάδος, με 
αναπληρωτή του τον Κυριακόπουλο Παναγιώτη, Προϊστάμενο Τμήμα¬ 
τος της Τράπεζας της Ελλάδος. 

5. Γκούμα Δημήτριο, Υποδιευθυντή της Εθνικής Τράπεζας της Ελ¬ 
λάδος, με αναπληρωτή του την Σαρρή Μαρία, Διευθύντρια της Εμπορι¬ 
κής Τράπεζας. 

6. Μπικάκη Ιωάννη, Διευθυντή ΕΤΒΑ, με αναπληρωτή του την 
Μπούμη Ανδρονίκη, Διευθύντρια της ΕΤΕΒΑ. 

7. Νιάρχο Νικήτα, Πρόεδρο του Δ.Σ. του Χρηματιστηρίου Αξιών 
Αθηνών, με αναπληρωτή του τον Πρινιωτάκη Σοφοκλή, Αντιπρόεδρο 
του Δ.Σ. του Χρηματιστηρίου Αξιών Αθηνών. 

8. Φλέγγα Σπυρίδωνα, Αντιπρόεδρο του Δ.Σ. του ΣΕΒ, με αναπλη¬ 
ρωτή του τον Ματζαβϊνο Σταμάτιο, μέλος του Δ.Σ. του ΣΕΒ. 

9. Πιλάβιο Παντελή, μέλος του ΕΒΕΑ, με αναπληρωτή του τον Στα- 
σινόπουλο Ηλία, Σύμβουλο του ΕΒΕΑ. 

10. Μητάτο Ιωάννη, Γεν. Γραμματέα του ΕΒΕΘ, με αναπληρωτή 
του τον Βλαχογιάννη Εμμανουήλ, Οικονομικό Επόπτη του ίδιου Επιμε¬ 
λητηρίου. 

11. Καρούζο Γεώργιο, μέλος του Οικονομικού Επιμελητηρίου Ελλά¬ 


δος, με αναπληρωτή του τον Σαλβάνο Σπύρο, μέλος του ίδιου Επιμελη¬ 
τηρίου. 

Β. Πρόεδρο της Επιτροπής Κεφαλαιαγοράς ορίζει τον Βιτζηλαίο Αυ¬ 
γουστίνο Υποδιοικητή της ΕΤΒΑ, με Αντιπρόεδρο τον Νιάρχο Νικήτα. 

Γ. Γραμματέα της Επιτροπής ορίζει την Τζαρτζάνου Αντωνία και 
βοηθό γραμματέα τον Καλλία Γεώργιο υπαλλήλους με βαθμό Α’ του 
κλάδου Π.Ε. Οικονομικού του Υπουργείου Εθνικής Οικονομίας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 17 Σεπτεμβρίου 1992 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΔΟΥΣΗΣ 
-♦- 

Αριθ. 1089300/720/0015 (4) 

Λεπτομέρειες εφαρμογής των διατάξεων της παραγράφου 11 του άρ¬ 
θρου 64 του Ν. 2065/1992. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του τελευταίου εδαφίου της παραγράφου 11 του άρ¬ 
θρου 64 του Ν. 2065/1992 (ΦΕΚ Α' 113) και β) την υπ’ αριθ. 
Υ.1847/1078399/1182/0001/7.8.1992 (ΦΕΚ Β' 525) κοινή 
απόφαση του Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς Οικονομικών, 
αποφασίζουμε: 

Καθορίζουμε, λεπτομερώς, τις υποχρεώσεις των γιατρών, σε ό,τι 
αφορά την τήρηση του πρόσθετου βιβλίου επίσκεψης ασθενών, που κα¬ 
θιερώνεται με τις διατάξεις του άρθρου 64 του Ν. 2065/1992 από 1ης 
Σεπτεμβρίου 1992ς ως ακολούθως: 

1. Το βιβλίο επίσκεψης ασθενών, σύμφωνα με το πρώτο εδάφιο της 
παραγράφου 11 του άρθρου 64, τηρείται στο χώρο εξέτασης του ασθενή 
ή στο χώρο παροχής σ’ αυτόν των ιατρικών υπηρεσιών και συμβουλών 
(ιατρείο, εργαστήριο κ.λπ.) από τους γιατρούς όλων των ειδικοτήτων 
και τους γιατρούς γενικής ιατρικής. 

Την ίδια υποχρέωση, δηλαδή της τήρησης βιβλίου επίσκεψης ασθε¬ 
νών, έχουν και οι εταιρείες που συνιστούν γιατροί και έχουν ως αντικεί¬ 
μενο εργασιών την παροχή υπηρεσιών γιατρού, εφόσον οι εταιρείες αυ¬ 
τές δεν χαρακτηρίζονται ως διαγνωστικά (ιατρικά) κέντρα και δεν 
έχουν, συνεπώς, τις υποχρεώσεις που απορρέουν από τις διατάξεις της 
παραγράφου 5 περίπτωση δ' του άρθρου 10 του Π.Δ. 186/1992 (ΦΕΚ 
Α' 84). 

Εξαιρούνται από την υποχρέωση τήρησης του βιβλίου επίσκεψης 
ασθενών οι οδοντογιατροί και οι κτηνίατροι. 

2. Το βιβλίο επίσκεψης ασθενών ενημερώνεται με την είσοδο κάθε 
ασθενή στο χώρο εξέτασης ή παροχής των ιατρικών υπηρεσιών και συμ¬ 
βουλών. 

Ειδικά, οι γιατροί που έχουν συμβληθεί με το Δημόσιο ή έχουν σύμ¬ 
βαση μίσθωσης εργασίας (μισθωτοί) ή μίσθωσης έργου με ασφαλιστικά 
ταμεία (ΙΚΑ, ΤΕΒΕ κ.λπ.) και έχουν την υποχρέωση να δέχονται τους 
ασφαλισμένους του Δημοσίου και των ταμείων αυτών στο ιατρείο τους, 
χωρίς να λαμβάνουν ιδιαίτερη αμοιβή κατά επίσκεψη από τους ασθε¬ 
νείς, μπορούν να μην καταχωρούν τα στοιχεία κάθε ασθενή στο βιβλίο 
επίσκεψης ασθενών. Για όλους τους άλλους ασθενείς που δέχονται με 
αμοιβή ή χωρίς αμοιβή (δωρεάν), διατηρείται η υποχρέωση ενημέρω¬ 
σης του βιβλίου ασθενών. 

3. Στο βιβλίο επίσκεψης ασθενών πρέπει να αναγράφεται, για κάθε 
ασθενή, εκτός από τα στοιχεία που ορίζονται από το πρώτο εδάφιο της 
παραγράφου 11 του άρθρου 64 του Ν. 2065/1992 (δηλ. το ονοματε¬ 
πώνυμο, η χρονολογία επίσκεψης και η διεύθυνσή του) και ο αριθμός 
της απόδειξης παροχής υπηρεσιών όταν εκδοθεί αυτή. 

Όταν εκδίδεται μια απόδειξη για περισσότερες από μία επισκέψεις 
του ίδιου ασθενή, ή όταν η αμοιβή καταβάλλεται, κατόπιν συμφωνίας, 
αφού ολοκληρωθεί η παροχή των ιατρικών υπηρεσιών, χωρίς δηλαδή 
να λαβαίνεται αμοιβή από το γιατρό για τις υπηρεσίες που παρέχονται 
ενδιάμεσα (π.χ. παρακολούθηση, εγγύου μέχρι και τον τοκετό, από γυ¬ 
ναικολόγο γιατρό), εκδίδεται μία ή περισσότερες αποδείξεις παροχής 
υπηρεσιών, ανάλογα αν η αμοιβή που έχει συμφωνηθεί καταβάλλεται 
εφάπαξ ή τμηματικά. Οι αριθμοί αυτών των αποδείξεων αναγράφονται 
στο βιβλίο επίσκεψης ασθενών σε όλες τις επισκέψεις που καλύπτονται 
απ’ αυτές. 

Για τις εξετάσεις ασθενών και την παροχή ιατρικών συμβουλών χω- 

ρίς αμοιβή (δωρεάν) θα γίνονται οι σχετικές εγγραφές στο βιβλίο ασθε¬ 
νών και θα εκδίδονται θεωρημένες αποδείξεις παροχής υπηρεσιών με 
την ένδειξη «δωρεάν», σύμφωνα με τις διατάξεις της παραγράφου 2 του 
άρθρου 13 του Κ.Β.Σ. (Π.Δ. 186/1992). 

4. Αν αντί της θεώρησης και τήρησης βιβλίου επίσκεψης ασθενών, 
χρησιμοποιηθεί για το σκοπό αυτό το βιβλίο εσόδων - εξόδων που τηρεί¬ 
ται από το γιατρό, δυνατότητα που παρέχεται από το τέταρτο εδάφιο 
της παραγράφου 11 του άρθρου 64 του Ν. 2065/1992, πρέπει να 
εφαρμόζονται τα ακόλουθα, ενόψει και του σκοπού που επιδιώκεται από 
την τήρηση του πρόσθετου βιβλίου επίσκεψης ασθενών: 

α) το βιβλίο εσόδων - εξόδων να παραμένει στο χώρο εξέτασης των 
ασθενών ή στο χώρο παροχής σ’ αυτούς των ιατρικών υπηρεσιών και 
συμβουλών καθ’ όλη τη διάρκεια της επαγγελματικής απασχόλησης 
του γιατρού (δηλαδή όλες τις ώρες λειτουργίας του ιατρείου) και β) να 
καταχωρούνται όλα τα στοιχεία που ορίζονται στην προηγούμενη παρά¬ 
γραφο (3) για κάθε ασθενή. 

5. Για τη μη τήρηση ή την πλημμελή τήρηση του βιβλίου επίσκεψης 
ασθενών, καθώς και για την παράβαση γενικά των διατάξεων της πα¬ 
ραγράφου 11 του άρθρου 64 του Ν. 2065/1992 και της απόφασης αυ¬ 
τής, εφαρμόζονται ανάλογα οι διατάξεις του Κ.Β.Σ. (Π.Δ. 186/1992). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Σεπτεμβρίου 1992 

Ο ΥΦΥΠΟΥΡΓΟΣ 

ΜΙΧ. ΓΑΛΕΝΙΑΝΟΣ 
-♦- 

Αριθ. 1088519/8892-20/00016/ΠΡΛ 1189 (5) 

Παράταση ισχύος της 1085817/8698/20/0016/2.9.92 απόφασης 
του Υπουργού Οικονομικών μέχρι 18.9.92. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1284/82 (ΦΕΚ 114/82 τ.Α'), 
με τις οποίες εξουσιοδοτείται ο Υπουργός Οικονομικών να παρατείνει, 
με αποφάσεις του, τις προθεσμίες καταβολής των βεβαιωμένων χρεών 
προς το Δημόσιο, σε εξαιρετικές περιπτώσεις. 

2. Την διάταξη της παραγράφου 5 του άρθρου 22 του Ν. 2020/92 
(ΦΕΚ 34/92 τ.Α') με την οποία παρέχεται η εξουσιοδότηση στον 
Υπουργό Οικονομικών να παρατείνει, με απόφασή του, τις προθεσμίες, 
που ορίζονται από τις κείμενες διατάξεις, για υποβολή φορολογικών δη¬ 
λώσεων, όταν συντρέχει λόγος ανωτέρας βίας. 

3. Την απόφασή μας αριθ. 1085817/8698-20/0016/2.9.92, με 
την οποία είχε δοθεί παράταση, μέχρι 11.9.92, των προθεσμιών υπο¬ 
βολής φορολογικών δηλώσεων και καταβολής βεβαιωμένων χρεών 
προς το Δημόσιο, λόγω της απεργίας των τραπεζοϋπαλλήλων. 

4. Το γεγονός ότι συνεχίζεται η απεργία των τραπεζοϋπαλλήλων με 
αποτέλεσμα να μην είναι δυνατή η εμπρόθεσμη εκπλήρωση, από μέρους 
των φορολογουμένων, των υποχρεώσεών τους προς το Δημόσιο. 

5. Την κοινή απόφαση του Πρωθυπουργού και του Υπουργού Οικο¬ 
νομικών Α.Π.Υ. 1847/1078399/1182/0001/7.8.92 (ΦΕΚ 525/ 
τ.Β'/14.8.92), με την οποία ανατίθεται στον Υφυπουργό Οικονομικών 
η άσκηση αρμοδιοτήτων επί θεμάτων της Γενικής Διεύθυνσης Φορολο¬ 
γίας και Δημόσιας Περιουσίας, αποφασίζουμε: 

1. Παρατείνουμε μέχρι 21 Σεπτεμβρίου 1992, την ισχύ της αριθμ. 
1085817/8698-20/0016/2.9.92 απόφασής μας, με την οποία είχε 
δοθεί παράταση, μέχρι 11.9.92, των προθεσμιών υποβολής φορολογι¬ 
κών δηλώσεων και καταβολής βεβαιωμένων χρεών προς το Δημόσιο, 
που έληγαν από 27.8.1992 μέχρι 10.9.1992. 

Επίσης, παρατείνουμε μέχρι την ίδια ημερομηνία τις προθεσμίες, των 
παραπάνω χρεών, που έληξαν ή θα λήξουν από 11.9.92 μέχρι 
20.9.92. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Σεπτεμβρίου 1992 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 


Αριθ. 1088517/8923-20/0016/ΠΟΛ 1192 (6) 

Εξόφληση με έκπτωση 10% του φόρου εισοδήματος φυσικών προσώ¬ 
πων οικονομικού έτους 1992, που έληξε την 31.7.1992. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1284/1982 (ΦΕΚ 114/Α’/ 
82), με τις οποίες εξουσιοδοτείται ο Υπουργός Οικονομικών να παρα¬ 
τείνει, με αποφάσεις του, τις προθεσμίες καταβολής των βεβαιωμένων 
χρεών προς το Δημόσιο σε εξαιρετικές περιπτώσεις (σεισμοί, καθυστερη¬ 
μένες αφίξεις μηχανογραφημένων αποδεκτικών είσπραξης κ.λπ.). 

2. Το γεγονός ότι πολλοί φορολογούμενοι παρέλαβαν εκπρόθεσμα τα 
προεκτυπωμένα μηχανόγραφα αποδεκτικά είσπραξης για την κατα¬ 
βολή του φόρου εισοδήματος οικονομικού έτους 1992, που η προθεσμία 
καταβολής του έληγε 31.7.92, λόγω καθυστερημένης αποστολής τους 
απότοΚΕΠΥΟ. 

3. Την κοινή απόφαση του Πρωθυπουργού και του Υπουργού Οικο¬ 
νομικών Α.Π.Υ. 1847/1078399/1182/0001/7.8.92 (ΦΕΚ 525/ 
Β'/14.8.92), με την οποία ανατίθεται στον Υφυπουργό Οικονομικών 
η άσκηση αρμοδιοτήτων επί θεμάτων της Γενικής Διεύθυνσης Φορολο¬ 
γίας και Δημόσιας Περιουσίας, αποφασίζουμε: 

Όσοι φορολογούμενοι παρέλαβαν τα εκκαθαριστικά σημειώματα φό¬ 
ρου εισοδήματος οικονομικού έτους 1992 με ημερομηνία καταβολής 
την 31.7.1992 και δεν πλήρωσαν την οφειλή τους ή πλήρωσαν μέρος 
μόνο αυτής, μπορούν να εξοφλήσουν ολόκληρη την οφειλή τους μέχρι 28 
Σεπτεμβρίου 1992 και να τύχουν της προβλεπόμενης από τις ισχύουσες 
διατάξεις έκπτωσης 10%. 

Στην περίπτωση που έχει καταβληθεί μέρος της οφειλής, προϋπό¬ 
θεση για τη χορήγηση της έκπτωσης 10% αποτελεί η προσκόμιση στην 
αρμόδια ΔΟΥ του σχετικού αποδεικτικού είσπραξης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Σεπτεμβρίου 1992 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 

- 4 - 

Αριθ. 1086945/5322Α/8.9.92/ΠΟΛ 1193 (7) 

Τρόπος επιβολής και διαδικασία είσπραξης Διοικητικών προστίμων, 

στους παραβάτες των διατάξεων του άρθρου 58 του Ν. 2065/ 

1992. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 58 του Ν. 2065/1992. 

2. Τις διατάξεις των άρθρων 13 και 32-34 του Π.Δ. 186/92 
(Κ.Β.Σ.). 

3. Το γεγονός ότι πρέπει να καθοριστεί ο τρόπος επιβολής του Διοι¬ 
κητικού προστίμου και η διαδικασία είσπραξης αυτού που θα επιβάλλε¬ 
ται σε βάρος των παραβατών του άρθρου 58 του Ν. 2065/92 σε περί¬ 
πτωση που οι ιδιώτες αγοραστές κατά την αγορά ειδών για ικανοποί¬ 
ηση προσωπικών και οικογενειακών τους αναγκών ή την αποδοχή υπη¬ 
ρεσιών δεν ζητούν φορολογικά στοιχεία. 

4. Την αριθ. Υ.1847/1078399/1182/7.8.92 κοινή απόφαση του 
Πρωθυπουργού και του Υπουργού των Οικονομικών για την ανάθεση 
αρμοδιοτήτων Υπουργού Οικονομικών στους Υφυπουργούς, αποφασί¬ 
ζουμε: 

Καθορίζουμε ως εξής τις λεπτομέρειες εφαρμογής των παραπάνω 
διατάξεων, ως προς τον τρόπο επιβολής του προστίμου, τη διαδικασία 
βεβαίωσης και είσπραξης αυτού, καθώς και τον τρόπο διαπιστώσεως 
των παραβάσεων: 

1. Όποιος δεν απαιτεί ή δεν αποδέχεται το στοιχείο που προβλέπει ο 
Κώδικας Βιβλίων και Στοιχείων στις περιπτώσεις αγοράς αγαθών ή 
λήψης υπηρεσιών, υπόκειται για κάθε παράβασή του, σε (βάρος των πα¬ 
ραβατών για κάθε παράβαση) πρόστιμο μέχρι εκατό (100.000) χιλιά¬ 
δες δραχμές. 

2. Η διαπίστωση των παραβάσεων αυτών θα γίνεται από ειδικά συ¬ 
νεργεία φοροτεχνικών υπαλλήλων. 

3. Στα συνεργεία αυτά δύναται να μετέχουν και Αστυνομικά Όργανα 
μετά από αίτημα της φορολογικής αρχής και έγκριση της Αστυνομικής 
Αρχής. 

4. Για κάθε παράβαση που θα διαπιστώνεται επιβάλλεται, σε βάρος 
του παραβάτη ιδιώτη, πρόστιμο από 1.000 μέχρι 100.000 δραχμές 

ανάλογα με την αξία των αγαθών ή την αποδοχή των υπηρεσιών και 
ταυτόχρονα θα καταλογίζεται παράβαση και στον επιτηδευματία. Διευ¬ 
κρινίζεται ότι το πρόστιμο δεν δύναται να είναι ανώτερο του 50% της 
αξίας του αγαθού ή της παροχής υπηρεσιών και πάντως όχι μικρότερο 
του ποσού των 1.000 δρχ. 

5. Ο Προϊστάμενος του συνεργείου που διαπιστώνει την παράβαση 
εκδίδει επιτόπου την απόφαση επιβολής του προστίμου, η οποία επιδίδε¬ 
ται στον παραβάτη αμέσως. 

Ο παραβάτης δύναται, σε είκοσι μέρες, να προσέλθει στη Δ.Ο.Υ. της 
κατοικίας του για τακτοποίηση της φορολογικής διαφοράς ή δύναται να 
καταβάλει εντός της αυτής προθεσμίας το επιβαλλόμενο πρόστιμο σε 
κατάστημα της Τραπέζης Εθνικής, Εμπορικής, Αγροτικής ή Πίστεως. 

6. Το πρόστιμο βεβαιώνεται και εισπράττεται από την φορολογική 
αρχή που κατοικεί ο παραβάτης, εκτός εάν η καταβολή γίνει απ’ ευ¬ 
θείας από τον παραβάτη στα παραπάνω πιστωτικά ιδρύματα τα οποία 
υτ οχρεούνται στο τέλος κάθε μήνα να υποβάλλουν σχετική κατάσταση 
στη Δ/νση Βιβλίων και Στοιχείων του Υπουργείου Οικονομικών, η 
οποία και θα ενημερώνει τις αρμόδιες Δ.Ο.Υ. της κατοικίας του παρα¬ 
βάτη. 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει άμεσα. 

Αθήνα, 8 Σεπτεμβρίου 1992 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ, 4221.10/7/92 (8) 

Περιορισμός συλλογικών οργάνων του Υπουργείου Εμπορικής Ναυτι¬ 
λίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 4 του Ν. 2026/92 «Ρύθμιση θεμάτων 
οργάνωσης και προσωπικού της Δημόσιας Διοίκησης και άλλες διατά¬ 
ξεις» (ΦΕΚ 43/Α'/23.3.92). 

2. Την ανάγκη αναμόρφωσης του σχήματος συλλογικής διοίκησης, 
για την ταχύτερη και αποδοτικότερη λειτουργία της Υπηρεσίας και την 
ανάπτυξη της ατομικής πρωτοβουλίας των υπαλλήλων, αποφασί¬ 
ζουμε: 

Διατήρηση Συλλογικών Οργάνων 

Άρθρο 1 
Συμβούλια 

1. Διατηρείται το «Συμβούλιο Εμπορικού Ναυτικού» που προβλέπε- 
ται από τις διατάξεις του άρθρ. 36 του Π.Δ. 259/88 (Α’ 117) και λει¬ 
τουργεί σύμφωνα με' αυτές. 

2. Διατηρούνται τα «Ανακριτικά Συμβούλια Ναυτικών Ατυχημάτων» 
που προβλέπονται από τις διατάξεις του άρθρ. 3 Ν.Δ. 712/70 του άρ¬ 
θρου 47 Π.Δ. 259/88 (Α' 117) και λειτουργούν σύμφωνα με αυτές. 

3. Διατηρείται το «Πρωτοβάθμιο Πειθαρχικό Συμβούλιο Εμπορικού 
Ναυτικού» που προβλέπεται από τις διατάξεις του Π.Δ. 861/79 (Α' 
246, άρθ. 261 Ν.Δ. 187/73 (Α' 261), Π.Δ. 580/84 (Α' 206), άρθ. 
47 Π.Δ. 259/88 (Α' 117), Π.Δ. 579/89 (Α' 246) και λειτουργεί σύμ¬ 
φωνα με αυτές. 

4. Διατηρείται το «Δευτεροβάθμιο Πειθαρχικό Συμβούλιο Εμπορικού 
Ναυτικού» που προβλέπεται από τις διατάξεις του Π.Δ. 861/79 (Α' 
246) άρθρ. 261 Ν.Δ. 187/73 (Α' 261), άρθ. 1 Π.Δ. 580/84 (Α' 
206), άρθρ. 47 Π.Δ. 259/88 (Α' 117), Π.Δ. 579/89 (Α’ 246) και 
λειτουργεί σύμφωνα με αυτές. 

5. Διατηρείται το «Συμβούλιο Πλοηγικής Υπηρεσίας» που προβλέπε- 

ται από τις διατάξεις του άρθ. 3 Ν. 3142/55 (Α' ) και λειτουργεί 

σύμφωνα με αυτές. 

6. Διατηρείται το «Συμβούλιο Δημοσίων Σχολών Εμπορικού Ναυτι¬ 
κού» που προβλέπεται από τις διατάξεις του άρθ. 37 Π.Δ. 259/88 (Α' 
117) και λειτουργεί σύμφωνα με αυτές. Το συμβούλιο λειτουργεί και ως 
ανώτερο πειθαρχικό συμβούλιο, ΑΔΣΕΝ. 

7. Διατηρείται το «Τεχνικό Συμβούλιο Δημοσίων Σχολών Ε.Ν. που 
προβλέπεται από τις διατάξεις του άρθ. 38 Π.Δ. 259/88 (Α' 117) και 
λειτουργεί σύμφωνα με αυτές. 


Άρθρο 2 
Επιτροπές 

1. Διατηρείται η «Τεχνική Επιτροπή ΥΕΝ που προβλέπεται από τις 
διατάξεις των άρθ. 34, 43 Π.Δ. 259/88 (Α' 117) και λειτουργεί σύμ¬ 
φωνα με αυτές. 

2. Διατηρείται η «Επιτροπή Επιθεώρησης Σπογγαλιευτικών πλοίων» 
που προβλέπεται από τις διατάξεις του άρθ. 82 Ν.Δ. 420/70 (Α’ 27) 
όπως αντικαταστάθηκε από την παρ. 8 του άρθρ. 3 του Ν. 1740/87 
(Α' 221). 

3. Διατηρείται η «Επιτροπή Διαπιστώσεως των προϋποθέσεων παρο¬ 
χής προστασίας στους εγκαταλειπόμενους από τον πλοιοκτήτη ναυτι¬ 
κούς» που προβλέπεται από τις διατάξεις του άρθ. 29 του Ν. 1220/81 
(Α’ 296) και λειτουργεί σύμφωνα με αυτές. 

4. Διατηρούνται οι «Υγειονομικές Επιτροπές Απογραφομένων Ναυ¬ 
τικών και εργατών θαλάσσης» που προβλέπονται από τις διατάξεις του 
Π.Δ. 591/75 (Α' 191) άρθ. 45 Π.Δ. 259/88 (Α’ 117) και λειτουρ¬ 
γούν σύμφωνα με αυτές. 

5. Διατηρείται η «Γνωμοδοτική Επιτροπή Ακτοπλοϊκών Συγκοινω¬ 
νιών» που προβλέπεται από τις διατάξεις του άρθρ. 171 Ν.Δ. 187/73 
(Α’ 261), άρθ. 39 Π.Δ. 259/88 (Α' 117) και λειτουργεί σύμφωνα με 
αυτές. 

6. Διατηρείται η «Διοικητική Επιτροπή Ναυτικών Επιτάξεων και 
Ναυλώσεων» που προβλέπεται από τις διατάξεις του Ν. 4442/1929 
άρθ. 40 Π.Δ. 259/88 και λειτουργεί σύμφωνα με αυτές. 

7. Διατηρείται η «Ειδική Επιτροπή προκαταβολών για Επιτάξεις και 
Ναυλώσεις» που προβλέπεται από τις διατάξεις του Α.Ν. 2792/41, 
άρθ. 42 Π.Δ. 259/88 και λειτουργεί σύμφωνα με αυτές. 

8. Διατηρείται η «Τριμελής Γνωμοδοτική Επιτροπή Ναυλώσεων» 
που προβλέπεται από τις διατάξεις του Ν. 4442/29, άρθ. 41 Π.Δ. 
259/88 και λειτουργεί σύμφωνα με αυτές. 

9. Διατηρείται η «Επιτροπή Ελέγχου διαχείρισης κεφαλαίου Πλοηγι¬ 
κής Υπηρεσίας» που προβλέπεται από τις διατάξεις του άρθ. 28 του Ν. 
3142/55 και λειτουργεί σύμφωνα με αυτές.. 

10. Διατηρείται η «Γνωμοδοτική Επιτροπή καταλληλότητας χερ¬ 
σαίων μέσων Λιμενικού Σώματος» που προβλέπεται από τις διατάξεις 
του άρθρ. 1 Ν.Δ. 2396/53 και της αριθ. 6400/2060/25.5.84 από¬ 
φασης Υπ. Πρ. Κυβέρνησης και λειτουργεί σύμφωνα με αυτές. 

11. Διατηρείται η «Γνωμοδοτική Επιτροπή συντήρησης και επι¬ 
σκευής χερσαίων μέσων Λιμενικού Σώματος» που προβλέπεται από τις 
διατάξεις του άρθ. 1 Ν.Δ. 2396/53 και της αριθ. 6400/2060/ 
25.5.84 απόφασης Υπουργ. Προεδ. Κυβέρνησης και λειτουργεί σύμ¬ 
φωνα με αυτές. 

12. Διατηρείται η «Γνωμοδοτική Οικονομική Επιτροπή Κεφαλαίου 
Ναυτικής Εκπαίδευσης» που προβλέπεται από τις διατάξεις του άρθ. 6 
Ν.Δ. 99/73 (Α' 173), άρθ. 44 Π.Δ. 259/88 (Α' 117) και λειτουργεί 
σύμφωνα με αυτές. 

13. Διατηρούνται οι «Επιτροπές προαγωγικών και απολυτηρίων εξε¬ 
τάσεων ΑΔΣΕΝ» που προβλέπονται από το άρθ. 9 του Κανονισμού 
Εκπ/σης ΑΔΣΕΝ που κυρώθηκε με την αριθ. Μ 2115.1/22/89 Από¬ 
φαση Υπουργού Εμπορικής Ναυτιλίας και λειτουργούν σύμφωνα με 
αυτή. 

14. Διατηρούνται οι «Επιτροπές απολυτηρίων εξετάσεων Ιδιωτικών 
Ναυτικών Λυκείων/Πλοιάρχων-Μηχανικών (ΙΛΕΝ/Π-Μ) που τελούν 
υπό την εποπτεία του ΥΕΝ» που προβλέπονται από τη αριθ. Μ 
2115.23/1/92 Κ.Υ.Α. (Β' 124) ΥΠΕΠΘ-ΥΕΝ και λειτουργεί σύμ¬ 
φωνα με αυτή. 

15. Διατηρείται η «Επιτροπή απολυτηρίων εξετάσεων μαθητών των 
Μέσων Ιδιωτικών Σχολών Εμπορικού Ναυτικού (παλαιού τύπου) κα- 
ταργηθέντων με το Ν. 576/77», που προβλέπεται από την αριθ. 
2115.23/2/92 Κ.Υ.Α. ΥΠΕΠΘ-ΥΕΝ (Β' 124) και λειτουργεί σύμ¬ 
φωνα με αυτή. 

16. Διατηρείται η «Επιτροπή αναβαθμολόγησης γραπτών δοκιμίων 
ΔΛΕΝ/Π-Μ» που προβλέπεται από τις διατάξεις του άρθ. 54 Π.Δ. 
294/79 (Α’ 87), άρθ. 5 Π.Δ. 123/87 και λειτουργεί σύμφωνα με αυ¬ 
τές. 

17. Διατηρείται η «Επιτροπή Υποβοηθ. Επιτροπής Απλούστευσης 
Νομοθεσίας» που προβλέπεται από τις διατάξεις του άρθρ. 12 παρ. 3 Ν. 
1943/91, της αριθ. 4221.8/9/91/11.12.91 (Β' 1063) Απόφασης 
Υπουργού Ε.Ν. και λειτουργεί σύμφωνα με αυτές. 

18. Διατηρείται η «Συντονιστική Ομάδα Πληροφορικής» που προ- 
βλέπεται από τις διατάξεις του άρθ. 69 Ν. 1943/91 της αριθ. 

4242.1/34/91/1.8.91 (Β' 679) Απόφασης του Τπ. Εμπορ. Ναυτ. 
και λειτουργεί σύμφωνα με αυτές. 

19. Διατηρείται η «Μικτή Επιτροπή για την κατάρτιση του Α' Ανα¬ 
πτυξιακού Προγράμματος των λιμανιών της χώρας» που προβλέπεται 
από τις διατάξεις του Π.Δ. 649/77 (Α' 212) και λειτουργεί σύμφωνα 
με αυτές. 

20. Διατηρείται η «Επιτροπή Προγράμματος Διοικητικού εκσυγχρο¬ 
νισμού» που προβλέπεται από τις διατάξεις του άρθ. 1 παρ. 3 Ν. 
1943/91 κάι λειτουργεί σύμφωνα με αυτές. 

21. Διατηρείται η «Επιτροπή Κοινωνικού Ελέγχου της Δημόσιας 
Διοίκησης» που που προβλέπεται από τις διατάξεις του άρθ. 9 Ν. 
1943/91 και λειτουργεί σύμφωνα με αυτές. 

22. Διατηρείται η «Ειδική Επιτροπή Αξιολόγησης» που που προβλέ- 
πεται από τις διατάξεις του άρθ. 54 παρ. 4 Ν. 1943/91 και λειτουργεί 
σύμφωνα με αυτές. 

23. Διατηρούνται οι «Επιτροπές Επιλογής Ειδικού Επιστημονικού 
Προσωπικού και Ωρομισθίου Προσωπικού» που προβλέπονται από τις 
διατάξεις του άρθ. 25 παρ. 3 Ν. 1943/91 και άρθ. 10 παρ. 5 Ν. 
2026/92 και λειτουργούν σύμφωνα με αυτές. 

Άρθρο 3 

Ευκαιριακές Επιτροπές 

Διατηρείται η «Εξεταστική Επιτροπή Πληρώσεως θέσεων πλοηγών» 
που προβλέπεται από τις διατάξεις των άρθρων 2 και 6 του Α.Ν. 157/ 
67, όπως τροποποιήθηκε με το άρθρο 6 του Ν.Δ. 749/77 και τις δια¬ 
τάξεις της παρ. 2 του άρθρου 2 της αριθ. 145054/3/82 υπουργικής 
απόφασης (Β’ 219) και λειτουργεί σύμφωνα με αυτές με την πιο κάτω 
νέα συγκρότηση: 

α) Ο εκάστοτε Διευθυντής Πολιτικού Προσωπικού ως Πρόεδρος. 

β) Ο Διευθυντής ΚΕΣΕΝ/Πλοιάρχων. 

γ) Ένας Αρχιπλοηγός. 

Ειδικοί εξεταστές για τα μαθήματα συννενόησης, Ηλεκτρονικής Ναυ¬ 
τιλίας και Αγγλικών ορίζονται αντίστοιχης ειδικότητας καθηγητές ΚΕ¬ 
ΣΕΝ/Πλοιάρχων και για το μάθημα Νόμοι-Κανονισμοί Αξιωματικός 
Λ.Σ. με σχετική ειδίκευση. 

Άρθρο 4 

Κατάργηση Συλλογικών Οργάνων 

1. Καταργείται η «Διοικητική Επιτροπή Λογαριασμού αναγκαστικής 
Αποταμίευσης Ελλήνων Ναυτικών» που προβλέπεται από το άρθρο 46 
του Π.Δ. 259/88 «Οργάνωση ΤΕΝ» (Α’ 117), καθόσον εξέλειπαν οι 
λόγοι περαιτέρω λειτουργίας της. 

2. Καταργείται η «Επιτροπή Επιλογής Υπαλλήλων για παρακολού¬ 
θηση προγραμμάτων επιμόρφωσης και εξειδίκευσης» που προβλέπεται 
από τα άρθ. 34 παρ. 4 και 35 παρ. 3 Ν. 1943/91, αποφ. ΥΠ.Π.Κ/ 
ΔΙΕΚ/Α/Φ3/42279/1.11.91 (Β’ 953), καθόσον εξέλειπαν οι λόγοι 
περαιτέρω λειτουργίας της. 

3. Καταργούνται οι «Επιτροπές Εκκαθάρισης Αρχείων» (Π.Δ. 835/ 
1979, άρθρα 5 και 10, ΦΕΚ 241). 

Άρθρο 5 

Για τη λειτουργία των παραπάνω Επιτροπών έχουν εφαρμογή οι γε¬ 
νικοί κανόνες λειτουργίας των συλλογικών οργάνων (άρθρο 19 Ν. 

1599/85). 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 17 Σεπτεμβρίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΕΜΠΟΡΙΚΗΣ ΝΑΥΤΙΛΙΑΣ 

ΣΩΤΗΡΗΣ ΚΟΥΒΕΛΑΣ ΑΡΙΣΤΟΤ. Α. ΠΑΥΛΙΔΗΣ 

- + - 

Αριθ. Μ. 3542.2/3/92 (9) 

Αύξηση παγίας προκαταβολής Κ.Π.Υ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις υφιστάμενες πάγιες προκαταβολές των Πλοηγικών Σταθμών 
καθώς και τις αυξημένες δαπάνες λειτουργίας των. 

2. Την με αριθ. 1783/20.5.92 γνωμοδότηση του Σ.Π.Υ. 


Αφού είδαμε τις διατάξεις: 

1. Του άρθρου 4 του Ν. 3142/1955 «Περί Πλοηγικής Υπηρεσίας». 

2. Του άρθρου 80 του από 28.1.58 Β.Δ. «Περί εκτελέσεως του Ν. 
3142/1955». 

3. Του άρθρου 25 του Ν.Δ. 496/1974 «Περί Λογιστικού των 
Ν.Π.Δ.Δ. όπως αντικαταστάθηκε με το άρθρο 10 του Ν. 369/1976. 

4. Την αρ. Υ. 1660/1007556/116/006Α/23.1.92 Κοινή Από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων του Υπουργού Οικονομικών στον Υφυπουργό Οικονομι¬ 
κών» (ΦΕΚ 31 Β'/24.1.92), αποφασίζουμε: 

12. Εγκρίνουμε την αριθ. 1783/20.5.1992 γνωμοδότηση του 
Συμβουλίου Πλοηγικής Υπηρεσίας με την οποία αυξάνεται η πάγια 
προκαταβολή της από δραχμές επτά εκατομμύρια επτακόσιες εβδομή¬ 
ντα πέντε χιλιάδες (7.775.000) σε δραχμές δέκα εκατομμύρια είκοσι 
πέντε χιλιάδες (10.025.000). 

2. Οι πιστώσεις σε βάρος των οποίων θα επιτρέπεται η πληρωμή δα¬ 
πανών από την πάγια προκαταβολή, καθορίζονται κατά κωδικό αριθμό 
του προϋπολογισμού Κ.Π.Υ. ως εξής: 

Κ.Α. 0419, 0521, 0711, 0712, 0713, 0723, 0815, 0829, 
0842,0845,0863,0881, 0882,0889,0891,0899,1261,1262, 
1381,1413,1431,1432,1439,1528,1611,1613,3341,7111, 
0832, 9742, 9746. 

3. Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 20 Αυγούστου 1992 * 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

Κ. ΓΙΑΤΡΑΚΟΣ ΑΡΙΣΤΟΤ. Α. ΠΑΥΛΙΔΗΣ 

-♦- 

Αριθ. 3003 (10) 

Τροποποίηση του Ο.Ε.Υ. της ΔΕΥΑΚ Ν. Δωδεκανήσου. 

Ο ΕΠΑΡΧΟΣ ΚΩ 

Έχοντας υπόψη: 

1. Την αριθ. 37/92 απόφαση του Δ.Σ. της ΔΕΥΑΚ που αφορά την 
τροποποίηση του άρθρου 15 του ΟΕΥ της ΔΕΥΑΚ. 

2. Την αριθ. 104/92 σχετική γνωμοδότηση του Δημ/κού Συμβου¬ 
λίου Δήμου Κω. 

3. Τις διατάξεις της παρ. 1 άρθρου 7 του Ν. 1069/80. 

4. Το με αριθ. 250/10.5.89 Π. Δ/γμα με το οποίο μεταβιβάσθηκε 
στους Νομάρχες η αρμοδιότητα έγκρισης των αποφάσεων των Δ.Σ. των 
Επιχειρήσεων Ύδρευσης-Αποχέτευσης με τις οποίες συντάσσεται ο 
Ο.Ε.Υ. των Επιχειρήσεων αυτών. 

5. Τις διατάξεις του άρθρου 3 του Ν. 108/75 «Περί συστάσεως 
Επαρχείων» όπως τροποποιήθηκαν και συμπληρώθηκαν με τις διατά¬ 
ξεις του άρθρου 2 του Ν. 1416/84 και τις 18943 και 20047/91 απο¬ 
φάσεις της Νομαρχίας Δωδεκανήσου «περί μεταβιβάσεως αρμοδιοτή¬ 
των στους Επάρχους». 

6. Την αριθ. 3046/30.7.91 απόφασή μας περί έγκρισης του Νέου 
Οργανισμού Εσωτερικής Υπηρεσίας της Δημοτικής Επιχείρησης 
Ύδρευσης - Αποχέτευσης Κω (ΔΕΥΑΚ). 

7. Το Ν. 1876/90 «Ελεύθερες Συλλογικές διαπραγματεύσεις και 
άλλες διατάξεις», αποφασίζουμε: 

Εγκρίνουμε την αριθ. 37/92 απόφαση του Δ.Σ. της Δημοτικής Επι¬ 
χείρησης Ύδρευσης - Αποχέτευσης Κω, με την οποία τροποποιείται το 
άρθρο 15 του ΟΕΥ της ΔΕΥΑΚ, όπως αναφέρεται στο αναπόσπαστο 
συνημμένο αντίγραφο της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κως, 18 Αυγούστου 1992 
Ο Έπαρχος 

ΕΥΣΤΡΑΤΙΟΣ ΓΟΜΟΣ 

Αριθ. ΑΓ 10485 (11) 

Κατάργηση Νομικού Προσώπου Δήμου Φερών Ν. Έβρου με το όνομα 
«ΜΟΥΣΙΚΗ ΣΧΟΛΗ ΔΗΜΟΥ ΦΕΡΩΝ». 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις της παρ. 6 του άρθρου 187 του Δ.Κ.Κ. (Π.Δ. 323/ 
89). 

2. Την αριθ. 85/92 απόφαση του Δημοτικού Συμβουλίου Δήμου Φε¬ 
ρών. 

3. Την αριθ. ΑΓ 4848/13.6.91 απόφασή μας, περί σύστασης του 
παραπάνω Ν.Π. αποφασίζουμε: 

Καταργούμε το Νομικό Πρόσωπο του Δήμου Φερών με το όνομα, 
ΜΟΥΣΙΚΗ ΣΧΟΛΗ ΔΗΜΟΥ ΦΕΡΩΝ» που είχε συσταθεί με την ΑΓ 
4848/13.6.91 απόφασή μας και δημοσιεύτηκε στο ΦΕΚ 485/3.7.91 
(τ. Β'), για τους λόγους που αναφέρονται στην αριθ. 85/92 απόφαση 
του Δ.Σ. Φερών. 

Η οιπόφασή αυτή να δημοσιευθεϊ στην Εφημερίδα της Κυβερνήσεως. 
Αλεξανδρούπολη, 28 Αυγούστου 1992 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 

- 4 - 

Αριθ. 479 (12) 

Κύρωση Αναδασμού αγρ/τος «ΚΑΛΙΑΝΟΙ» Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις τουΝ. 674/77 άρθρο 15 παρ 1. 

2. Σχετική εισήγηση της Δ/νσης Γεωργίας της Νομαρχίας μας. 

3. Σχετική εισήγηση της Τοπογραφικής Νομού Κορινθίας, αποφασί¬ 
ζουμε: 

Κυρούμε το νέο κτηματικό καθεστώς που διαμορφώθηκε με τον ανα¬ 
δασμό το έτος 1991 στην κτηματική περιοχή «ΚΑΛΙΑΝΟΙ» Νομού Κο¬ 
ρινθίας όπως αυτό απεικονίζεται στους συνταχθέντες από την Επιτροπή 
Αναδασμού Κτηματολογικούς Πίνακες και Διαγράμματα της περιοχής 
αυτής. 

Η παρούσα να δημοσιευθεϊ στην Εφημερίδα της Κυβερνήσεως. 

Κόρινθος, 4 Σεπτεμβρίου 1992 

Ο Νομάρχης 
ΧΡΗΣΤΟΣ ΛΑΔΙΑΣ 

-♦- 

Αριθ. 796 (13) 

Τροποποίηση του άρθρου 16 του ισχύοντος κανονισμού λειτουργίας 
Διοικήσεως και παροχών του ΚΑΦ Ξηράς Μυτιλήνης. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη τις διατάξεις: 

1. Του άρθρου 6 του Ν.Δ. 1254/49 «Περί τροποποιήσεως και συ- 
μπληρώσεως ενίων διατάξεων των περί φορτ/σεων Νόμων». 

2. Του άρθρου 3 παρ. β περ. γγ του Π.Δ. 369/89 «Οργάνωση Υπη¬ 
ρεσιών Εργασίας Νομαρχιών». 

3. Το αριθμ. 1120/17.2.92 πρακτικό της ΔΕ του ΚΑΦ Ξηράς·Μυ- 
τιλήνης με το οποίο προτείνεται η προσαρμογή της εφ’ άπαξ αποζημίω¬ 
σης από το ΚΑΦ στους φορτ/τές που βγαίνουν από το επάγγελμα. 

4. Το αριθμ. 13441/17.7.92 έγγραφο του Υπουργείου Εργασίας 
με το οποίο εγκρίνεται η αναπροσαρμογή της εφάπαξ αποζημίωσης των 
φορτ/των του ΚΑΦΞ Μυτιλήνης, αποφασίζουμε: 

Εγκρίνουμε όπως η παρ. 2 του άρθρου 16 του κανονισμού λειτουρ¬ 
γίας Διοικήσεως και παροχών του ΚΑΦ Ξηράς Μυτιλήνης αντικατα- 
σταθεί ως εξής: 

Άρθρο 16 παρ. 2 

«Κατά τα ανωτέρω στους δικαιούχους φορτ/τές ποσό εφάπαξ αποζη- 
μιώσεως ορίζεται κάτω από ομαλές οικονομικές συνθήκες του ΚΑΦ Ξη¬ 
ράς Μυτιλήνης ανάλογα με τα έτη συμμετοχής σ’ αυτό, ως ακολούθως: 

α) Για τα 10 πρώτα έτη συμμετοχής στο ΚΑΦ θα χορηγείται το ποσό 
των 130.000. 

β) Το ποσό για κάθε έτο συμμετοχής πέραν της δεκαετίας και μέχρι 
20 έτη. 


Για κάθε έτος συμμετοχής πέραν των 20 ετών και μέχρι να συμπλη¬ 
ρωθούν 30 έτη συμμετοχής στο ΚΑΦ, το ποσό τούτο προσαυξάνεται 
κατά 8.400 δρχ. ανά έτος. 

Για κάθε έτος συμμετοχής στο ΚΑΦ πέραν των 30 ετών και μέχρι 
35 ετών, το ποσό τούτο προσαυξάνεται κατά 9.800 δρχ. το έτος και δεν 
μπορεί το ανωτέρω όριο να υπερβαίνει τις 333.000 δρχ. 

Κλάσμα του έτους πλέον των έξι (6) μηνών θεωρείται ολόκληρο έτος 
και υπολογίζεται για την προσαύξηση όχι όμως για τη θεμελίωση δικαι¬ 
ώματος παροχής. 

Η απόφαση αυτή, που ισχύει από την κοινοποίησή της, να δημοσιευ- 
θεί δε στην Εφημερίδα της Κυβερνήσεως. 

Μυτιλήνη, 26 Αυγούστου 1992 

Ο Νομάρχης 
ΝΙΚ. ΛΕΜΠΙΔΑΚΗΣ 

Αριθ, 763 (14) 

Τροποποίηση του άρθρου 16 του ισχύοντος Κανονισμού λειτουργίας 
Διοικήσεως και παροχών του ΚΑΦ Λιμένα Μυτιλήνης. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη τις διατάξεις: 

1. α) Του άρθρου 11 του Κωδ. Νόμου 5167/37 «Περί ρυθμίσεως 
των εις τους Λιμένας Φορτ/κών εργασιών», όπως αυτός τροποποιή¬ 
θηκε με το άρθρο 6 του Ν.Δ. 1254/49 «περί τροποποιήσεως και συ- 
μπληρώσεως ενίων διατάξεων των περί Φορτ/σεων Νόμων». 

β) Του άρθρου 3 παρ. β περ. γγ του Π.Δ. 369/89 «Οργάνωση των 
Υπηρεσιών Εργασίας των Νομαρχιών». 

2. Το αριθμ. 46/18.2.92 έγγραφο της ΔΕ του ΚΑΦ Λιμένα Μυτι¬ 
λήνης με το οποίο μας υποβλήθηκε αντίγραφο του αριθμ. 5/7.2.92 
Πρακτικού της ΔΕ, με το οποίο προτείνεται η αναπροσαρμογή της εφά¬ 
παξ αποζημίωσης από το ΚΑΦ στους Φορτ/τες που βγαίνουν από το 
επάγγελμα. 

3. Το αριθμ. 13280/30.7.92 έγγραφο του Υπουργείου Εργασίας, 
με το οποίο εγκρίνεται η αναπροσαρμογή της εφάπαξ αποζημιώσεως 
των φορτ/τών του ΚΑΦ Μυτιλήνης, αποφασίζουμε: 

Εγκρίνουμε όπως η παρ. 2 του άρθρου 16 του ισχύοντος Κανονισμού 
λειτουργίας Διοικήσεως και παροχών του ΚΑΦ Λιμένα Μυτιλήνης, 
αντικατασταθεί ως εξής: 

Άρθρο 16 παρ. 2 

«Κατά τα ανωτέρω στους δικαιούχους φορτ/τές το ποσό εφάπαξ 
αποζημίωσης κάτω από ομαλές οικονομικές συνθήκες ανάλογα με τα 
έτη συμμετοχής κάθε φορτ/τή στο ΚΑΦ, ως ακολούθως: 

Για τους Φορτ/τές Κεντρικού Λιμένα Μυτιλήνης, Περάματος Γέρας 
και Παμφίλων: 

Η κατηγορία αυτή των Φορτ/τών που έχουν ΙΟετή συμμετοχή στο 
ΚΑΦ Λιμένα Μυτιλήνης σε 520.000 δρχ. 

Το ανωτέρω ποσό των 520.000 δρχ. θεωρείται βασικό (10 ετία) και 
θα προσαυξάνεται για κάθε έτος συμμετοχής στο ΚΑΦ πέραν της 10ε- 
τίας, δηλαδή από 11 έτη μέχρι 20 έτη κατά 65.780 δρχ. το χρόνο και 
από 21 έτη μέχρι 33 έτη κατά 74.490 δρχ. του δε συνολικού ποσού της 
εφάπαξ αποζημιώσεως να μην μπορεί να υπερβεί τις 2.146.170 δρχ. 

Για τους φορτ/τές υπολοίπων λιμανιών που έχουν επεκταθεί οι δια¬ 
τάξεις του Ν. 5167/32: 

Η κατηγορία αυτή των φορτ/τών που έχουν δεκαετή συμμετοχή στο 
ΚΑΦ Λιμένα Μυτιλήνης σε 145.770 δρχ. 

Το ποσό τούτο των 145.770 δρχ. θεωρείται βασικό (ΙΟετία) και θα 
προσαυξάνεται για κάθε έτος συμμετοχής στο ΚΑΦ πέραν της δεκαε¬ 
τίας, ήτοι από 11 έτη μέχρι 20 έτη κατά 15.820 δρχ. το χρόνο, από 21 
έτη μέχρι 33 έτη κατά 19.210 δρχ., του συνολικού δε ποσού της εφά¬ 
παξ αποζημιώσεως να μην μπορεί να υπερβεί τις 553.700 δρχ. 

Κλάσμα έτους μεγαλύτερο των έξι μηνών θεωρείται ως έτος για τον 
υπολογισμό της εφάπαξ αποζημίωσης, όχι όμως για τη θεμελίωση δι¬ 
καιώματος παροχής. 

Η απόφαση αυτή ισχύει από 30.7.92. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Μυτιλήνη, 26 Αυγούστου 1992 

Ο Νομάρχης 
ΝΙΚ. ΛΕΜΠΙΔΑΚΗΣ 

__ ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΕΣ 16976 (15) Η παρούσα να δημοσιευθεί στην Εφημερίδα της Κυβερνήσεως. 


Σύσταση Δημοτικής Επιχείρησης «ΔΕΜΚΑ» στο Δήμο Νέας Ιωνίας Ν. 

Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Το αριθμ. 4457/1992 έγγραφο του Δήμου Νέας Ιωνίας με το 
οποίο μας εστάλη η αρ. 103/92 απόφαση του Δημοτικού Συμβουλίου 
περί σύστασης Δημοτικής Επιχείρησης με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΜΕΛΕΤΩΝ ΚΑΤΑΣΚΕΥΩΝ ΚΑΙ ΑΝΑΠΤΥΞΗΣ» συ- 
ντομογραφικά «ΔΕΜΚΑ» και η οικονομοτεχνική μελέτη της υπό σύ¬ 
σταση επιχείρησης. 

2. Τις διατάξεις: α) των αρθ. 162,163, 260-267 του Π.Δ. 323/89 
(Δ.Κ.Κ.), β) του Π.Δ. 250/89 (μεταβίβαση αρμοδιοτήτων στο Νο- 
μάρχη), γ) του Ν. 2190/1920. 

3. Τις αριθμ. 85050/84 και 20133/87 εγκυκλίους του Υπουρ¬ 
γείου Εσωτερικών. 

4. Την αριθμ. 9590/20.8.92 αξιολόγηση της οικονομοτεχνικής με¬ 
λέτης από τη Δ/νση Προγραμματισμού και Ανάπτυξης της Νομαρχίας 
Μαγνησίας, αποφασίζουμε: 

Συστήνουμε στο Δήμο Νέας Ιωνίας νομικό πρόσωπο δημοτικής επι¬ 
χείρησης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΜΕΛΕΤΩΝ - 
ΚΑΤΑΣΚΕΥΩΝ ΚΑΙ ΑΝΑΠΤΥΞΗΣ» συντομογραφικά «ΔΕΜΚΑ». 

Α. Σκοπός της επιχείρησης είναι: 

1. Η προώθηση της οικονομικής και κοινωνικής ανάπτυξης του Δή¬ 
μου. 

2. Η δημιουργία προϋποθέσεων για τη συνεχή και αυτοδύναμη ανά¬ 
πτυξη της περιοχής με βάση τις τοπικές δυνάμεις και γενικότερα η προ¬ 
ώθηση της ενδογενούς ανάπτυξης. 

3. Η ανάδειξη του αναπτυξιακού ρόλου του Δήμου. 

4. Η υποβοήθηση και προώθηση των τοπικών αναπτυξιακών πρω¬ 
τοβουλιών και των καινοτομιών, η ανάπτυξη του ανθρώπινου δυναμι¬ 
κού, η διεύρυνση της τοπικής αγοράς εργασίας. 

5. Η προστασία του αστικού και φυσικού περιβάλλοντος. 

6. Η εξεύρεση πόρων από τα εθνικά και ευρωπαϊκά προγράμματα. 

Β. Η επιχείρηση θα διοικείται από επταμελές (7) Διοικητικό Συμβού¬ 
λιο και τα μέλη του ορίζονται μαζί με τους αναπληρωτές τους από το 
Δημοτικό Συμβούλιο. 

Από τα μέλη του τρεις (3) είναι αιρετοί εκπρόσωποι του Δήμου, ένας 
(1) εκπρόσωπος φορέα και τρία (3) μέλη είναι δημότες ή κάτοικοι του 
Δήμου Νέας Ιωνίας που έχουν σχέση με το αντικείμενο της Επιχείρη¬ 
σης. 

Γ. Η διάρκεια της Επιχείρησης ορίζεται σε τριάντα (30) χρόνια από 
τη δημοσίευση της απόφασης στην Εφημερίδα της Κυβερνήσεως. 

Δ. Έδρα της Επιχείρησης ορίζεται ο Δήμος Νέας Ιωνίας Μαγνησίας. 

Αρχικό Κεφάλαιο διατίθεται από τον Δήμο Νέας Ιωνίας το ποσό των 
4.000.000 δρχ. 

Ε. Πόροι της Επιχείρησης θα είναι τα έσοδα από την άσκηση της 
δραστηριότητας της, οι πρόσοδοι από την περιουσία της, δάνεια, εισφο¬ 
ρές, κληρονομιές, δωρεές και λοιπές επιχορηγήσεις. 

Μετά τη διάλυση της επιχείρησης οι πόροι της περιέρχονται στο 
Δήμο. 

Η επιχείρηση λύεται με απόφαση του Δημοτικού Συμβουλίου, που 
λαμβάνεται με την απόλυτη πλειοψηφία του συνόλου των μελών του. 

Η συγκρότηση, η λειτουργία, διαχείρηση και η εποπτεία της Επιχεί¬ 
ρησης διέπονται από τις σχετικές διατάξεις του Π.Δ. 323/89 (Δ.Κ.Κ.) 
του Ν. 2190/1920, του Α.Κ. και τις σχετικές αποφάσεις και εγκυ¬ 
κλίους του Υπ. Εσωτερικών. 


Βόλος, 4 Σεπτεμβρίου 1992 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 
-♦- 

Αριθ. 12087 (16) 

Σύσταση ίδιου Νομικού Προσώπου στην Κοινότητα Ατσιποπούλου Ν. 
Ρεθύμνης με την επωνυμία «Πνευματικό - Πολιτιστικό Κέντρο και 
Μουσείο Ατσιποπούλου». 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89). 

2. Την αριθ. 109/92 απόφαση του Κ.Σ. Ατσιποπούλου που έχει λη- 
φθεί νομότυπα και μας υποβλήθηκε με το 939/20.8.92 έγγραφο της 
Κοινότητας, αποφασίζουμε: 

1. Συνιστούμε στην Κοινότητα Ατσιποπούλου ίδιο Νομικό Πρόσωπο 
με την επωνυμία «Πνευματικό - Πολιτιστικό Κέντρο και Μουσείο Ατσι- 
ποπούλου». 

2. Σκοπός του συνιστωμένου Νομικού Προσώπου είναι: 

α) Η πραγματοποίηση πνευματικών και πολιτιστικών εκδηλώ¬ 
σεων, 

β) Η ανάπτυξη με κάθε πρόσφορο μέσο, του πνευματικού και πολιτι¬ 
στικού επιπέδου της κοινότητας 

γ) Η λειτουργία τμημάτων Μουσείου για την διαφύλαξη - διάσωση 
και προβολή ειδών λαϊκής τέχνης και εν γένει αντικειμένων λαογραφι- 
κού ενδιαφέροντος και βιβλιοθήκης για την συγκέντρωση επιστημονι¬ 
κών βιβλίων, περιοδικών και χειρογράφων 

δ) Η συγκέντρωση - διαφύλαξη και προβολή κειμηλίων αρχαιολογι¬ 
κής, ιστορικής και πολιτιστικής αξίας αντικειμένων και 

ε) Η διατήρηση, προβολή και διάσωση της πολιτιστικής κληρονομιάς 
της Κοινότητας. 

3. Πόροι του Νομικού Προσώπου είναι: 

α) Η ετήσια τακτική επιχορήγηση της Κοινότητας με ποσό 
300.000. 

β) Εισφορές - Δωρεές - Κληρονομιές - Κληροδοσίες, 
γ) Έσοδα από το αντίτιμο των πραγμάτων ή υπηρεσιών που παρέχο¬ 
νται από το Ν.Π. 

δ) Πρόσοδοι από δική του περιουσία που από σήμερα παραχωρείται 
το Παλαιό Κοινοτικό Γραφείο. 

4. Διοίκηση 

Το Νομικό Πρόσωπο διοικείται από επταμελές (7) διοικητικό συμ¬ 
βούλιο αποτελούμενο από τους: 

α) Τον εκάστοτε Πρόεδρο της Κοινότητας ως Πρόεδρο, 
β) Δύο (2) Κοινοτικούς Συμβούλους που θα ορίζονται από το Κοινο¬ 
τικό Συμβούλιο. 

γ) Τέσσερις (4) έγκριτους δημότες που θα ορίζονται από το Κοινοτικό 
Συμβούλιο, με απόφαση του Κ.Σ., όπως και οι Κοινοτικοί Σύμβουλοι 
μέλη του ως άνω Ν.Π. 

δ) Το Δ.Σ. εκλέγει μεταξύ των μελών του τον Αντιπρόεδρο και η θη¬ 
τεία του ακολουθεί την κοινοτική περίοδο. 

Το ανωτέρω Ν.Π. εκπροσωπείται στα δικαστήρια και σε κάθε αρχή 
από τον Πρόεδρο του Δ.Σ. και όταν αυτός απουσιάζει ή κωλύεται από 
τον Αντιπρόεδρο. 

Τα της διοίκησης και διαχείρισης του Ν.Π. θα προβλέπονται από κα¬ 
νονισμό που θα ψηφισθεί από το Συμβούλιο. 

Η παρούσα να δημοσιευθεί στην Εφημερίδα της Κυβερνήσεως. 

Ρέθυμνο, 27 Αυγούστου 1992 
Ο Νομάρχης 
ΠΑΝ. ΚΛΑΔΟΣ 


_ ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρϊου 34 
104 32 

22.3211 ΥΡΕΤ ΟΚ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρϊου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ, 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 

Δρχ. 

13.000 

β) » » 

» 

Β' 

» 

23.000 

γ) » » 

» 

Γ 

» 

7.000 

δ) » » 

» 

Δ' 

» 

22.000 

ε) » » 

» 

Αναπτυξιακών Πράξεων 

» 

15.000 

στ) » » 

» 

Ν.Π.Δ.Δ. 

» 

7.000 

ζ) » » 

» 

ΠΑΡΑΡΤΗΜΑ 

» 

4.000 

η) » » 

» 

Δελτ. Εμπ.& Βιομ. Ιδ. 

» 

7.000 

θ) » » 

» 

Αν. Ειδικού Δικαστηρίου 

» 

2.000 

ι) » » 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 



















